Shanayah Howell

Shanayah Shaljenshka Howell (☆ 19 di januari 1999 na Aruba) ta un ciclista BMX y atleta olimpico di Aruba. E tin na su nomber dos titulo mundial di BMX; e prome na 2006 y e di dos na 2017.

 Bida 
Shanayah Howell a nace na San Nicolas, yiu di Maru Howell y Alan Howell, di profesion polis y politico. Shanayah a cuminsa cu deporte di BMX desde e edad jong di cinco aña. Durante su carera deportivo el a titula campeon na Aruba den varios competencia. Cu shete aña e ta conkista su prome titulo mundial ganando e UCI BMX World Championship 2006 den su categoria di edad na São Paulo, Brazil. Na Merca e ta logra e titulo di campeon nacional di National BMX League 2009 categoria 10 aña.  Anochi special pa peloteronan Campeon Latino Americano, Awemainta (25 september 2009). Recupera 25 december 2021. Na 2017 Howell ta bolbe titula campeon mundial na Canada y ta gana e premio di oro na Costa Rica na 2018 ora el a subi e clase Pro Elite. Na e Weganan Panamericano 2019 na Lima, Peru e ta clasifica den e tabla final riba posicion 5. E ta pasa seguidamente pa clasifica pa prome bes pa Weganan Olímpico 2024 na Paris,Shanayah a logra puesto pa Olimpiada 2024 na Paris den BMX, BDA (3 di juni 2024) unda el a participa den e careda di cuarto di final di tres moto. Aki el a acumula 23 punto, pero a keda elimina na e di 23 luga overall.Pa prome bes: Shanayah Howell a competi den Weganan Olimpico, 24ora.com (3 di augustus 2024) 

 Honor 
Howell a ricibi varios premio di reconocimiento nacional y internacional, entre otro e “Premio Gobernador Felipe Tromp” na 2008. Hunto cu e deportistanan talentoso Xander Bogaerts, Sarah-Quita Offringa y Chiara Petrocchi, el a keda honra na 2019 cu un stampia di 220 cent di Post Aruba den e serie di deporte diseña pa Armando Goedgedrag.Post Aruba a emiti un serie nobo di “Stampia di Deporte 2019”, Masnoticia.com (29 juni 2019). Recupera 25 december 2021.

 Mira tambe 
 Aruba na Weganan Olimpico di Zomer 2024

 Link externo 
 BMX resultado y ranking - Shanayah Howell
  Shanayah Howell riba Olympics.com


Category:Hende
Category:Deporte na Aruba
Category:Arubano konosí
Category:Atleta Olimpico